proxectonos/corpus_dominio_legal_administrativo_tmp huggingface dataset:
EXTRACTO da Resolución do 16 de setembro de 2022 pola que se convoca e regula a concesión de axudas, en réxime de concorrencia non competitiva, para o ano 2022, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de sobreendebedamento (código de procedemento CO400C).
Instituto Galego do Consumo e da Competencia — III. Outras disposicións — 29/09/2022

BDNS (Identif.): 650673.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia
, na sección xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Consumidores e Usuarios de Galicia dun programa de actividades de sensibilización, formación e divulgación en materia de sobreendebedamento, coas especificidades que se establecen no artigo 2 destas bases.
Terceiro.
Bases reguladoras
Resolución do 16 de setembro de 2022 pola que se convoca e regula a concesión de axudas, en réxime de concorrencia non competitiva, para o ano 2022, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de sobreendebedamento (código de procedemento CO400C).
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros, con cargo á aplicación orzamentaria 06.80.613A.781.0 do orzamento do Instituto Galego do Consumo e da Competencia para o ano 2022.
Quinto.
Prazo de presentación de solicitudes
O prazo para a presentación das solicitudes é dun mes, que comezará a contar desde o día seguinte ao da publicación desta resolución no
Diario Oficial de Galicia
.
Santiago de Compostela, 16 de setembro de 2022
RESOLUCIÓN do 23 de setembro de 2022 pola que se amplía o prazo de presentación de solicitudes da Resolución do 14 de marzo de 2022 pola que se dá publicidade do Acordo do Consello de Dirección que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, e se procede á súa convocatoria para o ano 2022 en réxime de concorrencia non competitiva (código de procedemento IG534C).
Instituto Galego de Promoción Económica — III. Outras disposicións — 29/09/2022

Mediante a Resolución do 14 de marzo de 2022 déuselle publicidade ao Acordo do Consello de Dirección do Igape que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, e procedeuse á convocatoria, en réxime de concorrencia non competitiva, da modalidade de préstamos IFI Innova (DOG núm. 60, do 28 de marzo).
No resolvo segundo da convocatoria fixouse o prazo de presentación de solicitudes ata o 30 de setembro de 2022.
As pemes desenvolvedoras de proxectos de I+D+i trasladaron á Axencia Galega de Innovación a complexidade que supón para elas definir os seus proxectos e a estrutura do seu financiamento. Por isto, proxectos que transmitiron o seu interese en presentar unha solicitude ao abeiro da convocatoria e bases reguladoras arriba referenciadas aínda non están en disposición de facelo por falta de tempo para completar toda a información requirida na solicitude.
Tendo en conta que o crédito da convocatoria non se esgotaría coas solicitudes presentadas ata a data actual, e sen perder de vista o horizonte N+3 de execución e certificación do Feder Galicia 2014-2020, considérase necesario ampliar o prazo de presentación de solicitudes da convocatoria de 2022 ata o 31 de outubro de 2022.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Primeiro. Ampliar o prazo de presentación de solicitudes establecido no resolvo segundo da Resolución do 14 de marzo de 2022, nos seguintes termos:
«Segundo. Prazo de presentación de solicitudes
O prazo de presentación de solicitudes comezará o día seguinte ao da publicación desta resolución no Diario Oficial de Galicia, e rematará cando se produza a primeira das seguintes circunstancias:
a) Que, conforme as solicitudes recibidas, se esgote o crédito orzamentario, o que será obxecto de publicación no Diario Oficial de Galicia e na páxina web do Igape, co fin de pechar anticipadamente o prazo de presentación de solicitudes, de conformidade co disposto no artigo 32 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (en diante, Decreto 11/2009).
b) O 31 de outubro de 2022».
Segundo. Esta resolución entrará en vigor o día da súa publicación no Diario Oficial de Galicia.
Santiago de Compostela, 23 de setembro de 2022
EXTRACTO da Resolución do 16 de setembro de 2022 pola que se convoca e regula a concesión de axudas, en réxime de concorrencia non competitiva para o ano 2022, ás asociacións de persoas consumidoras da Comunidade Autónoma de Galicia para actividades de sensibilización, formación e divulgación en materia de subministración de enerxía eléctrica e comercio electrónico seguro (código de procedemento CO400B).
Instituto Galego do Consumo e da Competencia — III. Outras disposicións — 29/09/2022

BDNS (Identif.): 650657.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no Diario Oficial de Galicia, na Sección Xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo. Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Persoas Consumidoras e Usuarias de Galicia dun programa de actividades de sensibilización, formación e divulgación en materia de subministración de enerxía eléctrica e comercio electrónico seguro coas especificidades que se establecen no artigo 2 destas bases.
Terceiro. Bases reguladoras
Resolución do 16 de setembro de 2022 pola que se convoca e regula a concesión de axudas, en réxime de concorrencia non competitiva para o ano 2022, ás asociacións de persoas consumidoras da Comunidade Autónoma de Galicia para actividades de sensibilización, formación e divulgación en materia de subministración de enerxía eléctrica e comercio electrónico seguro (código de procedemento CO400B).
Cuarto. Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros, con cargo á aplicación orzamentaria 06.80.613A.781.0 do orzamento do Instituto Galego do Consumo e da Competencia para o ano 2022.
Quinto. Prazo de presentación de solicitudes
O prazo para a presentación das solicitudes é dun mes, que comezará a contar desde o día seguinte ao da publicación desta resolución no Diario Oficial de Galicia.
Santiago de Compostela, 16 de setembro de 2022
EXTRACTO da Resolución do 23 de setembro de 2022 pola que se amplía o prazo de presentación de solicitudes da Resolución do 14 de marzo de 2022 pola que se dá publicidade do Acordo do Consello de Dirección que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, e se procede á súa convocatoria para o ano 2022 en réxime de concorrencia non competitiva (código de procedemento IG534C).
Instituto Galego de Promoción Económica — III. Outras disposicións — 29/09/2022

BDNS (Identif.): 616517.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Ampliación do prazo de presentación de solicitudes
Amplíase o prazo de presentación de solicitudes establecido no resolvo segundo da Resolución do 14 de marzo de 2022, nos seguintes termos:
«Segundo. Prazo de presentación de solicitudes
O prazo de presentación de solicitudes comezará o día seguinte ao da publicación desta resolución no Diario Oficial de Galicia, e rematará cando se produza a primeira das seguintes circunstancias:
a) Que, conforme as solicitudes recibidas, se esgote o crédito orzamentario, o que será obxecto de publicación no Diario Oficial de Galicia e na páxina web do Igape, co fin de pechar anticipadamente o prazo de presentación de solicitudes, de conformidade co disposto no artigo 32 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (en diante, Decreto 11/2009).
b) O 31 de outubro de 2022».
Santiago de Compostela, 23 de setembro de 2022
RESOLUCIÓN do 19 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Consello da Cultura Galega — III. Outras disposicións — 29/09/2022

Para os efectos previstos no artigo 1 da Lei 16/2016, do 18 de xaneiro, de transparencia e boas prácticas na Administración pública galega, acórdase dar publicidade aos convenios de colaboración subscritos polo Consello da Cultura Galega, no segundo cuadrimestre do ano 2022, os cales se relacionan no anexo a esta resolución.
Santiago de Compostela, 19 de setembro de 2022
RESOLUCIÓN do 20 de setembro de 2022, da Dirección Xeral de Formación Profesional, pola que se fai pública a relación de centros que conformarán a Rede galega de dinamización da relación con empresas na FP no curso 2022/23, no marco do Plan de recuperación, transformación e resiliencia.
Consellería de Cultura, Educación, Formación Profesional e Universidades — III. Outras disposicións — 29/09/2022

Pola Resolución do 8 de xullo de 2022, da Dirección Xeral de Formación Profesional (DOG núm. 136, do 18 de xullo), convocouse a selección de centros que participarán na Rede galega de dinamización da relación con empresas na FP no curso 2022/23 e ditáronse instrucións para o seu funcionamento, no marco do Plan de recuperación, transformación e resiliencia.
O artigo noveno da resolución da convocatoria establece que o director xeral de Formación Profesional ditará unha resolución que conteña a relación de centros seleccionados para conformar a Rede galega de dinamización da relación con empresas na FP no curso 2022/23 e que se publicará no
Diario Oficial de Galicia
.
En virtude do exposto anteriormente,
Primeiro. Publicar a relación de centros seleccionados para conformar a Rede galega de dinamización da relación con empresas na FP no curso 2022/23, no marco do Plan de recuperación, transformación e resiliencia.
Segundo. Contra esta resolución poderase interpor recurso de alzada ante o conselleiro de Cultura, Educación, Formación Profesional e Universidades, no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 20 de setembro de 2022
ORDE do 20 de setembro de 2022 pola que se regulan os permisos ao funcionariado dos corpos regulados na Lei orgánica 2/2016, do 3 de maio, de educación, en relación coas eleccións sindicais ás xuntas de persoal dos funcionarios docentes dos centros educativos non universitarios do ámbito de xestión desta consellería.
Consellería de Cultura, Educación, Formación Profesional e Universidades — III. Outras disposicións — 29/09/2022

Ante a proximidade das eleccións sindicais para as xuntas de persoal dos funcionarios docentes dos centros educativos non universitarios do ámbito de xestión da Consellería de Cultura, Educación, Formación Profesional e Universidades, que teñen como data prevista de votación o 1.12.2022, cómpre determinar o sistema de permisos para os membros das mesas electorais, interventores e apoderados, así como para os electores en xeral. En consecuencia, esta consellería
Primeiro. As persoas designadas titulares e suplentes das mesas electorais terán dereito a permisos polo tempo indispensable para asistir ás xuntanzas para a constitución da mesa electoral. Así mesmo, quen forme parte dunha mesa electoral durante o día da votación disporá dun permiso retribuído de xornada completa ese día e dunha redución de cinco horas na súa xornada de traballo do día inmediatamente posterior.
Segundo. Os membros das mesas coordinadoras provinciais terán permiso retribuído para exercer as súas funcións como tales durante o proceso electoral, desde o 30.9.2022 ao 22.12.2022, ambos incluídos.
Terceiro. Os apoderados e interventores que designen as candidaturas, se é o caso, terán permiso durante todo o día da votación.
Cuarto. Os electores en xeral terán permiso polo tempo indispensable para exercer o seu dereito ao voto. As direccións dos centros poderán exixir un xustificante do acto da votación expedido pola mesa electoral concreta en que vote, cando estea situada fóra do seu centro de traballo.
Santiago de Compostela, 20 de setembro de 2022
ORDE do 12 de setembro de 2022 pola que se modifica a autorización do CPR Fingoi, de Lugo.
Consellería de Cultura, Educación, Formación Profesional e Universidades — III. Outras disposicións — 29/09/2022

A representación da titularidade do CPR Fingoi, de Lugo, solicita a modificación da autorización para impartir o bacharelato da modalidade xeral.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro para impartir o bacharelato da modalidade xeral, quedando o centro configurado como se detalla a seguir:
Denominación: CPR Fingoi.
Código: 27006279.
Domicilio: avenida Aviación Española, 37.
Localidade: Lugo.
Concello: Lugo.
Provincia: Lugo.
Titular: Colegio Fingoy, S.A.
Composición resultante:
Modalidade presencial, réxime ordinario:
• Educación infantil: 3 unidades.
• Educación primaria: 6 unidades.
• Educación secundaria obrigatoria: 4 unidades.
• Bacharelato: 8 unidades, modalidades: Ciencias e Tecnoloxía; Humanidades e Ciencias Sociais, Artes, e Xeral.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de setembro de 2022
RESOLUCIÓN do 15 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Axencia Instituto Enerxético de Galicia — III. Outras disposicións — 28/09/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos polo Instituto Enerxético de Galicia (Inega) nos meses de maio a agosto do ano 2022, que se incorpora como anexo a esta resolución.
Santiago de Compostela, 15 de setembro de 2022
RESOLUCIÓN do 21 de setembro de 2022 pola que se modifica a Resolución do 29 de decembro de 2021 para a concesión directa, mediante resolución, das axudas correspondentes ao Plan de mellora de camiños municipais de acceso a parcelas agrícolas 2022-2023 (código de procedemento MR701E).
Axencia Galega de Desenvolvemento Rural — III. Outras disposicións — 28/09/2022

O 29 de decembro de 2021, a directora xeral da Axencia Galega de Desenvolvemento Rural aprobou a resolución para a concesión directa, mediante resolución, das axudas correspondentes ao Plan de mellora de camiños municipais de acceso a parcelas agrícolas 2022-2023 (DOG núm. 16, do 25 de xaneiro de 2022).
Unha vez resolto o procedemento de concesión das axudas, os concellos beneficiarios deben licitar as obras necesarias para executar os investimentos subvencionados, de acordo cos procedementos de contratación que resultan da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014. Por outra banda, a escaseza de subministración dos materiais está a demorar, con carácter xeral, o ritmo de execución das obras.
Así pois, resolto o procedemento de concesión das axudas e atendidas as circunstancias expostas, cómpre prever prazos máis amplos dos inicialmente previstos para executar e xustificar os investimentos subvencionados correspondentes á anualidade 2022.
Tendo en conta o anterior, a directora xeral da Axencia Galega de Desenvolvemento Rural, no exercicio das competencias delegadas polo Acordo do Consello de Dirección da Axencia, do 13 de xullo de 2013 (DOG núm. 148, do 5 de agosto),
Artigo único.
Modificación da Resolución do 29 de decembro de 2021 para a concesión directa, mediante resolución, das axudas correspondentes ao Plan de mellora de camiños municipais de acceso a parcelas agrícolas 2022-2023, nos seguintes termos
O primeiro parágrafo do punto 1 do artigo 14 do anexo I queda redactado da seguinte maneira:
«1. O prazo límite para executar e xustificar os investimentos correspondentes á anualidade 2022 será o 16 de decembro de 2022».
Contra esta resolución, que pon fin á vía administrativa, cabe interpor potestativamente recurso de reposición ante o Consello de Dirección de Agader, no prazo dun mes contado desde o día seguinte ao da publicación desta resolución no DOG; ou recurso contencioso-administrativo ante o Xulgado do Contencioso-Administrativo de Santiago de Compostela, ao abeiro do artigo 10.1.a) da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da citada publicación no DOG.
Santiago de Compostela, 21 de setembro de 2022
RESOLUCIÓN do 16 de setembro de 2022 pola que se dá publicidade dos convenios subscritos no segundo cuadrimestre do ano 2022.
Axencia de Protección da Legalidade Urbanística — III. Outras disposicións — 28/09/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único. Dar publicidade á relación dos convenios subscritos pola Axencia de Protección da Legalidade Urbanística (en diante, APLU) no segundo cuadrimestre do ano 2022, que se incorpora como anexo a esta resolución, tendo en conta que os convenios de adhesión á Axencia de Protección da Legalidade Urbanística entran en vigor o día seguinte ao da súa publicación no Diario Oficial de Galicia.
Santiago de Compostela, 16 de setembro de 2022
RESOLUCIÓN do 9 de setembro de 2022, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2022 para o persoal ao servizo da Administración de xustiza con destino na Comunidade Autónoma de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 28/09/2022

De conformidade co establecido no punto 4 da Resolución do 9 de xuño de 2022, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2022 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez días hábiles contados desde o día seguinte ao da publicación da presente resolución no
Diario Oficial de Galicia
para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 9 de setembro de 2022
ORDE do 12 de setembro de 2022 pola que se modifica a autorización do centro privado Tirso de Molina, de Ferrol.
Consellería de Cultura, Educación, Formación Profesional e Universidades — III. Outras disposicións — 28/09/2022

A persoa representante da titularidade do centro privado (CPR) Tirso de Molina, de Ferrol, solicita a modificación da autorización para impartir o bacharelato da modalidade Xeral.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización para impartir o bacharelato da modalidade Xeral, quedando o centro configurado como se detalla a seguir:
Denominación xenérica: centro privado (CPR).
Denominación específica: Tirso de Molina.
Código do centro: 15006432.
Domicilio: rúa Arce, s/n.
Código postal: 15401.
Localidade: Ferrol.
Concello: Ferrol.
Provincia: A Coruña.
Titular: Orde da Mercede provincia de Castela.
Composición resultante:
• 6 unidades de educación infantil.
• 12 unidades de educación primaria.
• 8 unidades de educación secundaria obrigatoria.
• 8 unidades de bacharelato, modalidades: Ciencias e Tecnoloxía; Humanidades e Ciencias Sociais; Xeral.
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de profesorado que impartirá docencia.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de setembro de 2022
RESOLUCIÓN do 26 de setembro de 2022, da Secretaría Xeral Técnica da Vicepresidencia Primeira e Consellería de Economía, Industria e Innovación, pola que se dá publicidade dos convenios de colaboración subscritos no segundo cuadrimestre do ano 2022.
Vicepresidencia Primeira e Consellería de Economía, Industria e Innovación — III. Outras disposicións — 05/10/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Vicepresidencia Primeira e Consellería de Economía, Industria e Innovación nos meses de maio a agosto do ano 2022, que se incorpora como anexo a esta resolución.
Santiago de Compostela, 26 de setembro de 2022
RESOLUCIÓN do 23 de setembro de 2022, da Dirección Xeral de Comercio e Consumo, pola que se dá publicidade das bolsas concedidas ao abeiro da Orde do 8 de abril de 2022 pola que se establecen as bases reguladoras para a concesión das bolsas de formación nesta dirección xeral e se procede á súa convocatoria para o ano 2022 (código de procedemento IN225A).
Vicepresidencia Primeira e Consellería de Economía, Industria e Innovación — III. Outras disposicións — 05/10/2022

De conformidade co disposto no artigo 15.1 da Lei 9/2017, do 13 de xuño, de subvencións de Galicia, e no artigo 21.2 das bases reguladoras da orde, publícanse as bolsas concedidas pola Resolución do vicepresidente primeiro e conselleiro de Economía, Industria e Innovación do 22 de xullo de 2022, relacionadas no anexo I.
Norma reguladora: Orde do 8 de abril de 2022 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2022 (código de procedemento IN225A).
Crédito orzamentario: 40.400,00 euros.
Aplicacións orzamentarias: 2021.06.03.751A.480.0, formación en materia de comercio, e 2021.06.03.751A.484.0, cotas sociais para formación en materia de comercio.
Finalidade: que as persoas que teñan unha titulación universitaria de licenciatura ou de grao complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Santiago de Compostela, 23 de setembro de 2022
RESOLUCIÓN do 23 de setembro de 2022, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no segundo cuadrimestre do ano 2022.
Consellería do Medio Rural — III. Outras disposicións — 10/10/2022

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de maio, xuño, xullo e agosto que se incorpora como anexo a esta resolución.
Santiago de Compostela, 23 de setembro de 2022
RESOLUCIÓN do 28 de setembro de 2022 pola que se ordena a publicación do Acordo do Consello da Xunta de Galicia, do 15 de setembro de 2022, polo que se declara festa de interese turístico de Galicia a Festa da Pataca (Coristanco).
Axencia Turismo de Galicia — III. Outras disposicións — 07/10/2022

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no
Diario Oficial de Galicia
o acordo adoptado polo Consello da Xunta de Galicia, na súa reunión do 19 de maio de 2022, que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a Festa da Pataca (Coristanco)».
Santiago de Compostela, 28 de setembro de 2022
ORDE do 27 de setembro de 2022 pola que se publica a concesión dos premios extraordinarios de bacharelato correspondentes ao curso 2021/22, convocados pola Orde do 31 de marzo de 2022 (Diario Oficial de Galicia número 78, do 25 de abril).
Consellería de Cultura, Educación, Formación Profesional e Universidades — III. Outras disposicións — 07/10/2022

A Orde do 31 de marzo de 2022 pola que se convocan os premios extraordinarios de bacharelato correspondentes ao curso 2021/22 (DOG núm. 78, do 25 de abril), establece no seu artigo 15.2 que a persoa titular da Secretaría Xeral de Educación e Formación Profesional elevará a proposta feita polo tribunal á persoa titular da Consellería de Cultura, Educación e Universidade, quen emitirá a correspondente orde de adxudicación para a súa publicación no
Diario Oficial de Galicia
.
A Secretaría Xeral de Educación e Formación Profesional viuse afectada pola reestruturación establecida no artigo 6 do Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia (DOG núm. 101, do 27 de maio).
Unha vez realizada a proba, publicada a acta provisional coas puntuacións obtidas polo alumnado, resoltas as reclamacións presentadas, e vistas a acta coa proposta do tribunal de adxudicación dos premios extraordinarios de bacharelato correspondentes ao curso 2021/22 e a correspondente proposta da persoa titular da Dirección Xeral de Ordenación e Innovación Educativa, sobre a concesión destes premios,
Primeiro. Conceder os premios extraordinarios de bacharelato correspondentes ao curso 2021/22 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 29 de xullo de 2022 (DOG núm. 151, do 9 de agosto), no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de setembro de 2022
EXTRACTO da Orde do 27 de setembro de 2022 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2021/22 (código de procedemento ED601A).
Consellería de Cultura, Educación, Formación Profesional e Universidades — III. Outras disposicións — 07/10/2022

BDNS (Identif.): 652085.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Asociacións, federacións ou confederacións de nais e pais de alumnado legalmente constituídas, que xestionan os comedores escolares nos centros públicos non universitarios dependentes da Consellería de Cultura, Educación, Formación Profesional e Universidades que imparten os niveis de ensinanza básica obrigatoria e/ou segundo ciclo de educación infantil (código de procedemento ED601A).
Segundo. Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
As axudas económicas irán destinadas a sufragar os gastos de xestión do servizo de comedor escolar.
Terceiro. Bases reguladoras
Orde do 27 de setembro de 2022 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2021/22 (código de procedemento ED601A).
Cuarto. Contía
Importe total da convocatoria: 1.200.000 €.
Contía das axudas: ata un máximo do 100 % do gasto xustificado pola prestación do servizo de comedor do centro escolar correspondente.
Quinto. Prazo de presentación de solicitudes
Un mes contado desde o día seguinte ao da publicación da Orde do 27 de setembro de 2022 no Diario Oficial de Galicia.
Santiago de Compostela, 27 de setembro de 2022
RESOLUCIÓN do 26 de setembro de 2022, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2022.
Consellería de Sanidade — III. Outras disposicións — 07/10/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no segundo cuadrimestre do ano 2022, que se incorpora como anexo a esta resolución.
Santiago de Compostela, 26 de setembro de 2022
CORRECCIÓN DE ERROS. Resolución do 10 de maio de 2022 pola que se dá publicidade dos convenios de colaboración subscritos no primeiro cuadrimestre do ano 2022.
Axencia Galega de Infraestruturas — III. Outras disposicións — 03/10/2022

Advertido un erro na devandita resolución, publicada no
Diario Oficial de Galicia
núm. 97, do 20 de maio de 2022, é necesario incluír o convenio de colaboración relacionado a seguir que se engade aos xa publicados:
Convenio asinado no primeiro cuadrimestre do ano 2022:
ORDE do 29 de setembro de 2022 pola que se acorda a ampliación do prazo para a presentación de solicitudes no procedemento regulado na Orde do 4 de agosto de 2022, pola que se establecen as bases reguladoras e se convoca o programa Retorna mocidade para persoas galegas residentes no estranxeiro interesadas en retornar e cursar determinados estudos de formación profesional no curso académico 2022/23 en centros educativos de Galicia (código de procedemento ED333B).
Consellería de Cultura, Educación, Formación Profesional e Universidades — III. Outras disposicións — 03/10/2022

O día 19 de agosto de 2022 publicouse no DOG núm. 157 a Orde do 4 de agosto de 2022 pola que se establecen as bases reguladoras e se convoca o programa Retorna mocidade para persoas galegas residentes no estranxeiro interesadas en retornar e cursar determinados estudos de formación profesional no curso académico 2022/23 en centros educativos de Galicia (código do procedemento ED333B).
O prazo para a presentación de solicitudes era de 45 días naturais, que se contarán desde o día seguinte ao da publicación desta orde no
Diario Oficial de Galicia
(DOG), polo que remata o 3 de outubro de 2022.
O artigo 2 da convocatoria establece as persoas destinatarias que, neste caso, é a cidadanía galega residente no exterior que cumpra o disposto no artigo 3.
Tendo en conta a data de remate do prazo de presentación de candidaturas, as persoas a que vai dirixida, que son residentes fóra de España e teñen que cumprir trámites no estranxeiro, resulta aconsellable, para promover e facilitar a participación neste procedemento, ampliar o prazo de presentación de solicitudes establecido na convocatoria.
Polo exposto,
1. Modificar o prazo de presentación de solicitudes ata o día 24 de outubro de 2022, incluído, polo que resulta ampliado en 21 días naturais o prazo regulado no artigo 5.5 da citada orde.
2. Esta modificación, unha vez publicada no
Diario Oficial de Galicia
, non implicará apertura dun novo prazo para presentar novas solicitudes.
Santiago de Compostela, 29 de setembro de 2022
CORRECCIÓN DE ERROS. Orde do 12 de setembro de 2022 pola que se establecen as bases reguladoras e se realiza a convocatoria das bolsas destinadas ao alumnado das universidades do Sistema universitario de Galicia que participa en programas de mobilidade con países extracomunitarios no curso 2022/23 (código de procedemento ED441B).
Consellería de Cultura, Educación, Formación Profesional e Universidades — III. Outras disposicións — 03/10/2022

Advertidos erros no texto da orde indicada, publicada no Diario Oficial de Galicia nº 181, do 22 de setembro de 2022, é necesario efectuar as seguintes correccións:
Primeiro. Todas as referencias realizadas ás universidades do Sistema universitario de Galicia deberán entenderse efectuadas ás universidades públicas do Sistema universitario de Galicia.
Segundo. Na páxina 49365, no punto 1 do artigo 9. Obrigas das universidades, onde di:
«– Nota media do seu expediente académico na data do 30 de abril de 2021, obtida de acordo cos parámetros reflectidos no Protocolo de colaboración subscrito o 27 de xuño de 2011 entre a Consellería de Educación e Ordenación Universitaria e as universidades de Santiago de Compostela, A Coruña e Vigo para a valoración dos expedientes académicos, cuxa publicación no DOG foi acordada pola Resolución da Secretaría Xeral Técnica da Consellería de Educación e Ordenación Universitaria do 15 de setembro de 2011 (DOG do 30 de setembro), e na Resolución do 13 de febreiro de 2012, da Secretaría Xeral de Universidades, pola que se dispón a publicidade do Acordo da Comisión de Seguimento do Protocolo de colaboración entre a Consellería de Educación e Ordenación Universitaria e as universidades de Santiago de Compostela, A Coruña e Vigo para a valoración de expedientes académicos».
Debe dicir:
«– Nota media do seu expediente académico na data do 30 de abril de 2022, obtida de acordo cos parámetros reflectidos no Protocolo de colaboración subscrito o 27 de xuño de 2011 entre a Consellería de Educación e Ordenación Universitaria e as universidades de Santiago de Compostela, A Coruña e Vigo para a valoración dos expedientes académicos, cuxa publicación no DOG foi acordada pola Resolución da Secretaría Xeral Técnica da Consellería de Educación e Ordenación Universitaria do 15 de setembro de 2011 (DOG do 30 de setembro), e na Resolución do 13 de febreiro de 2012, da Secretaría Xeral de Universidades, pola que se dispón a publicidade do Acordo da Comisión de Seguimento do Protocolo de colaboración entre a Consellería de Educación e Ordenación Universitaria e as universidades de Santiago de Compostela, A Coruña e Vigo para a valoración de expedientes académicos».
RESOLUCIÓN do 22 de setembro de 2022 pola que se dá publicidade das axudas concedidas ao abeiro da Resolución do 12 maio de 2022 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se anuncia a súa convocatoria para o ano 2022 (código de procedemento TU983C).
Axencia Turismo de Galicia — III. Outras disposicións — 03/10/2022

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.gal//) o resultado do proceso de concesión das subvencións previstas, que se financiarán cun orzamento de 650.000 € con cargo á aplicación orzamentaria 05 A2 761A 770.0, código de proxecto 2021 00001, que figuran no anexo, concedidas ao abeiro da Resolución do 12 maio de 2022 pola que se establecen as bases reguladoras para a concesión, en réxime de concorrencia non competitiva, de subvencións ás axencias de viaxe, financiadas ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se anuncia a súa convocatoria para o ano 2022 (código de procedemento TU983C).
Santiago de Compostela, 22 de setembro de 2022
EXTRACTO da Orde do 29 de setembro de 2022 pola que se acorda a ampliación do prazo para a presentación de solicitudes no procedemento regulado na Orde do 4 de agosto de 2022, pola que se establecen as bases reguladoras e se convoca o programa Retorna mocidade para persoas galegas residentes no estranxeiro interesadas en retornar e cursar determinados estudos de formación profesional no curso académico 2022/23 en centros educativos de Galicia (código de procedemento ED333B).
Consellería de Cultura, Educación, Formación Profesional e Universidades — III. Outras disposicións — 03/10/2022

BDNS (Identif.): 644104.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación do prazo de presentación de solicitudes
Modifícase o prazo de presentación de solicitudes ata o día 24 de outubro de 2022, incluído, polo que resulta ampliado en 21 días naturais o prazo regulado no artigo 5.5 da citada orde.
Santiago de Compostela, 29 de setembro de 2022
EXTRACTO da Orde do 21 de setembro de 2022 pola que se convoca o procedemento de concorrencia para a selección dunha entidade colaboradora para a entrega e distribución dos fondos das axudas do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio (código de procedemento CO301A).
Vicepresidencia Primeira e Consellería de Economía, Industria e Innovación — III. Outras disposicións — 03/10/2022

BDNS (Identif.): 651003.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades colaboradoras
Poderán ser entidades colaboradoras as entidades financeiras privadas con personalidade xurídica e plena capacidade de obrar, validamente constituídas, que cumpran os seguintes requisitos:
– Ter oficinas comerciais abertas, cando menos, nos concellos de máis de 20.000 habitantes das catro provincias galegas.
– Ter colaborado na xestión financeira da Xunta de Galicia nos últimos dous anos.
A entidade financeira colaboradora actuará en nome do órgano concedente para todos os efectos relacionados coa subvención, entregando e distribuíndo os fondos públicos aos comercios adheridos ao programa.
Segundo. Obxecto
O obxecto da colaboración é a entrega e distribución das axudas do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio.
Para estes efectos, subscribirase o oportuno convenio de colaboración coa Vicepresidencia Primeira e Consellería de Economía, Industria e Innovación, segundo o modelo que figura como anexo I desta orde.
Terceiro. Bases reguladoras
As bases reguladoras para a concesión de axudas do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio publicaranse conxuntamente coa convocatoria do programa.
Cuarto. Compensación económica
A compensación económica a favor da entidade colaboradora polos gastos de posta en funcionamento, seguimento e control do programa bonos Activa comercio é de 60.000,00 €, financiados con cargo á aplicación orzamentaria 06.03.751A.480.1 dos orzamentos xerais da Comunidade Autónoma de Galicia para o ano 2022.
Quinto. Prazo de presentación de solicitudes
O prazo máximo de presentación das solicitudes será de cinco días naturais contados a partir do seguinte ao da publicación desta orde no Diario Oficial de Galicia.
Santiago de Compostela, 21 de setembro de 2022
CORRECCIÓN DE ERROS. Orde do 12 de setembro de 2022 pola que se establecen as bases reguladoras e se convocan as axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2022/23 (código de procedemento ED421A).
Consellería de Cultura, Educación, Formación Profesional e Universidades — III. Outras disposicións — 03/10/2022

Advertido un erro no texto da orde indicada, publicada no
Diario Oficial de Galicia
nº 182, do 23 de setembro de 2022, cómpre efectuar a seguinte corrección:
Todas as referencias realizadas ás universidades do Sistema universitario de Galicia deberán entenderse efectuadas ás universidades públicas do Sistema universitario de Galicia.